#

# Internetes i-Manual

- Nyomtatás
- Betűméret

- Főoldal >
- A „BRAVIA” TV szolgáltatásai >
- Rögzítés USB HDD-re

# Rögzítés USB HDD-re

Lehetővé teszi a digitális adás egygombos és időzítővel történő felvételét külső USB HDD-eszközre.

E funkcióval könnyedén rögzíthet digitális adást külső USB HDD-eszközre.

A felvételhez először regisztrálja és formázza USB HDD-eszközét.

1. Csatlakoztassa az USB HDD-eszközt televíziókészülékéhez.

USB HDD-eszköz
USB-kábel (nem tartozék)
Televízió

2. Nyomja meg a HOME gombot, majd válassza a → [Rendszerbeállítások] → [Felvétel beállítása] → [HDD regisztrálása] lehetőséget.

3. Az USB HDD-eszköz regisztrálásához kövesse a képernyőn megjelenő utasításokat.

####

- A készülék USB HDD esetén legalább 32 GB, legfeljebb 2 TB tárolókapacitást támogat.
- Az USB HDD-eszköz USB-elosztóval történő csatlakoztatása nem támogatott. Csatlakoztassa közvetlenül a televíziókészülékhez.
- Ha televíziókészüléke két USB-csatlakozóval rendelkezik, csatlakoztassa az USB HDD-eszközt a „HDD REC” jelzéssel ellátott csatlakozóhoz.
- Amikor az USB HDD-eszközt a regisztráció során formázza, a rajta tárolt adatok törlődnek. Az USB HDD-eszköz nem használható számítógéppel, ha egyszer már regisztrálta a televíziókészüléken. Az USB HDD-eszköz a számítógépen történő használatának engedélyezéséhez formázza az eszközt a számítógépen. (Vegye figyelembe, hogy ekkor az USB HDD-eszközön lévő összes adatot törli.)
- Legfeljebb 8 USB HDD-eszköz regisztrálható.
- Az USB HDD-eszköz törléséhez nyomja meg a HOME gombot, válassza a → [Rendszerbeállítások] → [Felvétel beállítása] → [HDD regisztrációjának törlése] lehetőséget, majd válassza ki a törölni kívánt eszközt.
- Az USB HDD-eszközre rögzített adatokat kizárólag e televíziókészülékkel tudja lejátszani.

## Egygombos felvétel

A rögzíteni kívánt műsor megtekintése közben nyomja meg a REC gombot.

A felvétel elkezdődik, majd a műsor végén automatikusan befejeződik.

REC

A felvétel kézi leállításához nyomja meg a gombot.

## Időzített felvétel

A [Felvételek] menü használatával időzített felvételeket készíthet.

Guide
  Lehetővé teszi a rögzíteni kívánt műsor kiválasztását a műsorújság használatával.
  1. Nyomja meg a HOME gombot, majd válassza ki → [Guide] → a rögzíteni kívánt műsort → [Időzítős FELV] lehetőséget.
  2. Állítsa be az időzítőt, majd válassza a következőt: [Időzítő beállítása].
Kézi időzítős FELV
  Dátum, kezdő és befejezési időpont, csatorna stb. megadásával állíthatja be a felvételi időzítést.
  1. Nyomja meg a HOME gombot, majd válassza a → [Kézi időzítős FELV] lehetőséget.
  2. Állítsa be az időzítőt, majd válassza a következőt: [Időzítő beállítása].

####

- A [Felvételek] menü [Időzítő lista] alkalmazásában ellenőrizheti, módosíthatja vagy törölheti az időzítő beállításait.
- Amennyiben a felvétel nem sikerül, az eredmény a [Felvételek] menü [Felvétel eredménye] alatti listában jelenik meg.

## A rögzített tartalom megtekintése

Nyomja meg a HOME gombot, majd válassza ki a következőket: → [Címek listája] → a cél USB HDD-eszköz → a tartalom.

## A rögzített tartalom törlése

1. Nyomja meg a HOME gombot, majd válassza ki a következőket: → [Címek listája] → a cél USB HDD-eszköz.

2. Válassza ki a törölni kívánt tartalmat a listából, nyomja meg az OPTIONS gombot, majd válassza ki a következőket: [Fájlbeállítások] → [Törlés].

####

- Az időzített felvétel nem indítható el, ha a hálózati kábel ki van húzva, vagy az ENERGY SAVING kapcsoló ki van kapcsolva (csak az ENERGY SAVING kapcsolóval ellátott modelleken).
- A rögzítés csak digitális televízió-műsorok esetén támogatott. Nem támogatott az adatsugárzás vagy a rádióműsorok rögzítése.
- Ha az időzítő beállítások időben fedik egymást, a korábban kezdődő műsor elsőbbséget élvez, és a második műsor rögzítése csak az első műsor vége után kezdődik.
- Nem lehet kódolt jeleket rögzíteni.
- A következő esetekben nem végezhető rögzítés:
- - A televíziókészülék nem ismeri fel a regisztrált USB HDD-eszközt.
- - Több mint 1 000 műsor lett rögzítve az USB HDD-eszközön.
- - Az USB HDD-eszköz megtelt.
- Legfeljebb 32 időzítő beállítás végezhető el.
- Az USB HDD-rögzítés nem végezhető el, ha a [SCART FELVÉTEL be] lehetőség van kiválasztva.
- Az USB-tárolóeszközön vagy az otthoni hálózaton lévő adatfájlok nem játszhatók le rögzítés alatt. Azonban rögzítés közben megtekintheti a műsort.
- Rögzítés alatt előfordulhat, hogy nem lehet elvégezni a műsor automatikus kiválasztását.
- Nem lehet rögzíteni, ha a műsort nem hagyta jóvá a szolgáltató.
- CAM használatakor ne használjon gyermekzár védelmet, mert előfordulhat, hogy az nem működik a rögzítés alatt. Ehelyett használjon műsorblokkolót vagy a televíziókészülék saját gyerekzárát, ha azt a műsorszóró támogatja.
- Norvégiában jogi korlátozások miatt néhány műsor nem rögzíthető.
- A Sony semmilyen körülmények között nem felelős a rögzítési hibákért vagy a televíziókészülék hibás működése, a jelinterferencia vagy más probléma miatt sérült vagy elvesztett rögzített tartalomért.

Copyright 2011 Sony Corporation